faniSinFashion: Χριστίνα Μουστάκα VS Ευγενία Σαμαρά\nΧριστίνα Μουστάκα VS Ευγενία Σαμαρά\nΤα δύο κορίτσια του Ράδιο Αρβύλα μάχονται για μια θέση στην καρέκλα δίπλα στον Κανάκη. Η πραγματική μάχη όμως είναι για τη θέση στη λίστα των προτιμήσεων των ανδρών.\nΤα πιο ωραία διλήμματα σε αυτή τη ζωή είναι αυτά που σε βασανίζουν. Που δεν έχεις κρεμασμένη στο χείλος σου την απάντηση, έτοιμη να την ξεστομίσεις αδιάφορα. Που θα κάτσεις αναπαυτικά στην καρέκλα...\nθα σηκώσεις σκεπτόμενος το κεφάλι στον ουρανό και θα φέρεις στο μυαλό σου τις δύο άκρες του διλήμματος.\nΚαι ίσως για μερικούς η απάντηση “Χριστίνα Μουστάκα” να έρχεται άμεσα στο μυαλό. Μάλλον είναι εκείνοι που δεν έχουν προσέξει καλά την Ευγενία Σαμαρά. Και δεν μπορούμε να πούμε με σιγουριά ποιά από τις δύο υπερισχύει, αλλά το σίγουρο είναι ότι στο battle που ετοιμάσαμε για εκείνες, η μάχη είναι σκληρή.\nΤο ρινγκ της μάχης\nΘα ήθελες να είναι ένα παραδοσιακό ρινγκ όπου οι δύο γυναίκες θα πάλευαν με κοντά σορτσάκια και αμάνικα μπλουζάκια. Ώπα, περίμενε, ακόμα καλύτερα. Απλά ένα κτήμα με κοκκινόχωμα το οποίο έχει ποτιστεί από τριήμερη βροχή. Και οι δύο γυναίκες με τα μαγιό τους να παλεύουν ανάμεσα στις λάσπες.\nΔυστυχώς όμως η φαντασία μας οφείλει να περιοριστεί στα στούντιο της Tony Productions και τα ελάχιστα λεπτά που μπορούμε να δούμε την κάθε κοπέλα κάθε μέρα προβολής της εκπομπής. Τι σας χάλαγε ρε παιδιά να δώσετε λίγα λεπτά παραπάνω στις κοπέλες; Τόσο φανταστικά είναι νομίζετε αυτά που λέτε κάθε μέρα;\nΑλλά ας πάμε στη μάχη..\nΓύρος 1ος: Σεξουαλικότητα\nΤο να καταφέρνεις να τραβάς τα ανδρικά βλέμματα στο σώμα σου είναι θέμα σώματος, στιλιστικών επιλογών και ικανότητας. Και όπως και να το κάνουμε, η Χριστίνα Μουστάκα ξέρει να “πουλάει” τον εαυτό της στο φακό (ή και εκτός φακού). Ξέρει να κερδίζει τα βλέμματα, τα χαζά πλέον χειροκροτήματα μετά βρυχηθμών στο στούντιο της εκπομπής αλλά και την προτίμηση των περισσοτέρων ανδρών. Κι αυτό γιατί έχει σεξαπίλ. Ξέρει ότι είναι ωραία γκόμενα και με το νάζι της σε αναγκάζει να το παραδεχτείς κι εσύ. Plus ότι έχει κάνει μία ολόγυμνη (MAX το 2007) και μία ημίγυμνη (Nitro 2010) φωτογράφηση. Ενώ η Ευγενία προτιμά να κρατάει την σεξουαλικότητά της για τον εαυτό της. Πολύ καλά κάνει, αλλά σε αυτόν τον γύρο, χάνει πανηγυρικά.\nΝικήτρια γύρου: Χριστίνα Μουστάκα\nΓύρος 2ος: Θέση στην τηλεόραση\nΠολύ ωραία η Μουστάκα να κοιτάζει την κάμερα και να της χαμογελάει. Ό,τι πρέπει για την δεκαετία του 90 με τα άπειρα βραδινά show που επιζητούσαν ωραίες γυναίκες να χαμογελάνε και να χειροκροτάνε, πετώντας πού και πού την εξυπνάδα τους. Η Σαμαρά όμως βλέπεις ότι το 'χει λίγο παραπάνω. Ότι ξέρει το κορίτσι τι να πει. Και δεν το καταλαβαίνεις αυτό από τα τρία λεπτά που τις βλέπεις, αλλά από τις συνεντεύξεις που έχουν δώσει, το CV τους και τον αέρα τους. Η Ευγενία έχει θέση σε πολλές άλλες εκπομπές. Η Χριστίνα είναι μια χαρά εκεί που είναι. Αλλά από την άλλη σκέφτεσαι, τι να το κάνεις το πολύ μπλα μπλα όταν έχεις μια όμορφη εικόνα μπροστά σου.\nΝικήτρια γύρου: Ισοπαλία\nΓύρος 3ος: Στήθος με στήθος\nΜην σου φαίνεται εύκολο αυτό το δίλημμα. Γιατί μπορεί η Χριστίνα να προτάσσει τα στήθη για χάρη της εκπομπής (και προφανέστατα γιατί γουστάρει τα ανδρικά βλέμματα) αλλά η Ευγενία είναι η κρυφή δύναμη. Το στήθος της Χριστίνας Μουστάκα το έχουμε δει εξάλλου με κάθε λεπτομέρεια στις φωτογραφήσεις. Της Ευγενίας όμως είναι καλά κρυμμένο ως επτασφράγιστο μυστικό στα πολύ σεμνά (σε σχέση με της Χριστίνας) ντεκολτέ που επιλέγει. Και μέχρι να αναδειχθεί από κάποιο από τα τελευταία εναπομείναντα ανδρικά περιοδικά, θα παραμένει ένα μυστήριο και ένα απωθημένο για εμάς. Άσε που είναι και μαθηματικά βέβαιο ότι είναι πιο μεγάλο από της Μουστάκα.\nΝικήτρια γύρου: Ευγενία Σαμαρά\nΣτα σημεία η Χριστίνα Μουστάκα. Όχι τίποτα άλλο αλλά εμείς τις γυναίκες που έχουν φωτογραφηθεί χωρίς ενοχές και ντροπές στα ανδρικά περιοδικά τις τιμάμε και με το παραπάνω. Τώρα να μας έλεγες να διαλέξουμε γυναίκα για το σπίτι μας, ίσως και να επιλέγαμε διαφορετικά.\nΑναρτήθηκε από aggouria στις 11:36 μ.μ.\nΕτικέτες Δίαφορα, ΣΤΗΘΟΣ, girl, Home, pretty, SEXY, women


Ζήνα Λυσάνδρου: Ιουνίου 2014\nΤο πιο εντυπωσιακό μέρος του Drimtrip ήταν αναμφίβολα η εμπειρία μας με τα δελφίνια. Αυτή η δραστηριότητα είχε τέτοια ζήτηση, που μόλις και μετά βίας βρήκαμε θέση την τελευταία ημέρα της παραμονής μας στο Κανκούν και λίγες ώρες πριν πετάξουμε για το Ντάλλας.\nΦορέσαμε, λοιπόν, τα μαγιό μας και ετοιμαστήκαμε. Μας έβαλαν κι από πάνω ειδικά σωσίβια, μάς έκαναν και μια μικρή ενημέρωση για το τι θα κάναμε, και μπήκαμε στην πισίνα. Το δικό μας δελφίνι λεγόταν Σολωμός (Solomon).\nΔεν έχεις κάθε μέρα την εμπειρία να έρχεται το δελφίνι στη μέση της πισίνας και να σε κουβαλά στην πλάτη του μέχρι έξω. Ένα τρακ το είχα.\nΦαίνεται πολύ, άλλωστε!\nΛίγο τό'χεις να σε φιλήσει δελφίνι;\nΤο φίλησα κι εγώ. Αν δεν το φιλήσεις, θυμώνει!\nΠάντως η χαρά μου είναι έκδηλη!\nΗ χαριτωμένη νεαρή φίλη μας Mindy Choo από τη Μαλαισία!\nΗ φίλη μου Ελένη Κυριάκου,\nμητέρα της Νατάσας MD και των διδύμων Χρήστου και Σάββα Χριστοφή,\nτων IMD μας!\nΗ φίλη μας η Angie Yap, πεθερά της Mindy, από τη Μαλαισία. Φαίνεται για πεθερά;\nΌχι, πείτε μου!\nΤελικά, τα δελφίνια όλα της πισίνας μάς εντυπωσίασαν με τις χορευτικές τους φιγούρες\nκαι το τραγούδι τους! Φύγαμε από την πισίνα κατενθουσιασμένοι από την πρωτόγνωρη εμπειρία.\nΑναρτήθηκε από Ζήνα Λυσάνδρου στις 2:48 μ.μ. 1 σχόλιο:\nΑναρτήθηκε από Ζήνα Λυσάνδρου στις 11:08 π.μ. Δεν υπάρχουν σχόλια:\nΕυγνωμονώ τη φίλη μου Κίκα Ολυμπίου που μου χάρισε το υπέροχο αυτό μυθιστόρημα με τον τίτλο «Το κορίτσι με τα πορτοκάλια». Το διάβασα σχεδόν απνευστί στο αεροπλάνο των Βρετανικών Αερογραμμών στην πτήση Λονδίνο-Νέα Υόρκη, στις 30 Μαρτίου 2014.\nΗ πτήση ήταν πρωινή, έτσι δεν χρειαζόταν να κοιμηθώ στο αεροπλάνο, γι’ αυτό την αξιοποίησα με τον πιο κατάλληλο τρόπο. Να αναφέρω ότι είχε και δύο ώρες καθυστέρηση, που δεν με ενόχλησε, αφού είχα την καλύτερη συντροφιά, μια που δεν ήταν μαζί μου η οικογένειά μου.\nΚαταρχάς, με προδιέθεσε ευνοϊκά το εξώφυλλο του βιβλίου αυτού με τα λευκά αστέρια και τους πλανήτες στο πάνω μέρος και το πορτοκάλι με τα δύο πράσινα φύλλα, στο κάτω δεξιά μέρος, πάνω στο γλυκό ανοικτό μπλε φόντο. Η όλη εικόνα παραπέμπει σε ρομαντικό σκηνικό, σε γλυκύτητα και τρυφερότητα.\nΠραγματικά, είναι ένα μυθιστόρημα που αποπνέει ζεστασιά και αγάπη, είναι «ένα σύγχρονο παραμύθι με φιλοσοφική διάσταση, μια πανέμορφη ιστορία αγάπης». Ο συγγραφέας του έγραψε και το βιβλίο «Ο κόσμος της σοφίας» που ενέπνευσε ανθρώπους κάθε ηλικίας, βοηθώντας τους να κατανοήσουν την ιστορία της φιλοσοφίας.\nΗ ιστορία αυτού του μυθιστορήματος βασίζεται σε ένα γραπτό που άφησε ένας ετοιμοθάνατος πατέρας στον τετράχρονο γιο του, για να γνωριστούν με αυτόν τον παράδοξο τρόπο, αφού δεν θα είχαν αλλιώς την ευκαιρία να το κάνουν. Ο πατέρας έγραψε αυτή την ιστορία για να τη διαβάσει ο γιος του, όταν θα μεγάλωνε αρκετά, ώστε να την καταλάβει. «Έγραψε ένα γράμμα για το μέλλον».\nΈτσι, στο μυθιστόρημα συνυπάρχουν δύο αφηγητές, ο πατέρας και ο γιος, που ο ένας δίνει τη σκυτάλη στον άλλο.\n«Ο πατέρας μου πέθανε πριν από έντεκα χρόνια. Τότε ήμουν μόλις τεσσάρων χρονών. Δεν περίμενα ποτέ ότι θα ξανάκουγα κάτι γι’ αυτόν, αλλά τώρα γράφουμε μαζί ένα βιβλίο».\nΟ ήρωάς μας λέγεται Γκέοργκ Ρόεντ και ζει στο Όσλο της Νορβηγίας μαζί με τη μητέρα του, τον νέο της άντρα, τον Γιόργκεν και τη μικρότερη ετεροθαλή αδελφή του, τη Μίριαμ, που είναι μόλις ενάμισι έτους. Πλάι σ’ αυτούς κινούνται και άλλα πρόσωπα, όπως οι παππούδες του από την πλευρά του πατέρα του.\nΗ ιστορία αρχίζει in medias res, στη μέση των πραγμάτων, μια Δευτέρα, όταν η γιαγιά του Γκέοργκ πήγε να φέρει κάτι από την αποθήκη με τα εργαλεία, και βρήκε πάνω στο κάθισμα του κόκκινου παιδικού αυτοκινήτου του την «ιστορία του κοριτσιού με τα πορτοκάλια». Έτσι, ήρθαν με τον παππού εσπευσμένα στο Όσλο.\nΜόλις γύρισε ο Γκέοργκ από το Ωδείο, τον περίμεναν και πήραν όλοι, γονείς και παππούδες, επίσημο ύφος, ώστε πίστεψε ότι είχε συμβεί κάτι κακό.\n«Τότε η γιαγιά ανακοίνωσε ότι είχε βρει ένα γράμμα που ο πατέρας μου είχε γράψει λίγο πριν πεθάνει. Ένιωσα το στομάχι μου να σφίγγεται». Μόλις άνοιξε τον φάκελο, πετάχτηκε πάνω, γιατί στο πρώτο φύλλο ήταν γραμμένο το εξής:\n«Κάθεσαι καλά, Γκέοργκ; Καλύτερα να καθίσεις, γιατί σκοπεύω να σου διηγηθώ μια ιστορία για γερά νεύρα…»\nΒέβαια, κάποια πράγματα με αυτή την ανακάλυψη εξηγούνταν, όπως ότι ο πατέρας του είχε απαιτήσει να μη δοθεί σε κανέναν το κόκκινο παιδικό αυτοκινητάκι.\nΠήρε, λοιπόν, ο Γκέοργκ το γράμμα του πατέρα του και πήγε στο δωμάτιό του για να το διαβάσει με την ησυχία του. Ο πατέρας του προσπαθεί να του θυμίσει κάποιες στιγμές που πέρασαν μαζί, θυμίζοντάς του ότι το σώμα του ήταν πολύ άρρωστο.\n«Ίσως να θυμάσαι ότι ήμουν γιατρός, ασφαλώς η μαμά θα σου έχει πει κάποια πράγματα για μένα, γι’ αυτό είμαι βέβαιος. Δε δουλεύω ποια, αφού είμαι άρρωστος και ξέρω καλά τι έχω. Δεν είμαι από τους ασθενείς που προτιμούν να τους λένε ψέματα».\nΣτη συνέχεια, του αναφέρει ότι θα του διηγηθεί την ιστορία του κοριτσιού με τα πορτοκάλια. Ανάμεσα στη διήγηση του πατέρα παρεμβάλλονται οι σκέψεις και τα σχόλια του γιου. Αυτή είναι η τεχνική του συγγραφέα, ομολογουμένως πολύ πρωτότυπη.\nΟ γιος απορεί γιατί ο πατέρας του, τού αναφέρει το διαστημικό τηλεσκόπιο Χαμπλ. Είναι κι αυτό κάτι σαν προσήμανση, αφού στο τέλος θα πει ότι έκανε μια εργασία στο σχολείο γι’ αυτό το θέμα. Άρα, κληρονόμησε από τον πατέρα του την αγάπη για τον ουρανό και γενικά τον φυσικό κόσμο.\nΗ ιστορία του κοριτσιού με τα πορτοκάλια αρχίζει τέλη της δεκαετίας του ’70, ένα απόγευμα πριν μπει ο χειμώνας, καθώς περίμενε το τραμ μπροστά στο Εθνικό θέατρο. Είχε μόλις αρχίσει τις σπουδές του στην Ιατρική.\n«Το πρώτο που πρόσεξα ήταν ένα αστείο κορίτσι που στεκόταν στο διάδρομο με μια τεράστια χαρτοσακούλα γεμάτη πορτοκάλια. Φορούσε ένα παλιό πορτοκαλί εκδρομικό άνορακ και σκέφτηκα, το θυμάμαι σαν σήμερα, ότι η σακούλα που έσφιγγε πάνω της ήταν τόσο μεγάλη και βαριά, ώστε από στιγμή σε στιγμή κινδύνευε να της πέσει. Αλλά δεν πρόσεξα τόσο τα πορτοκάλια, όσο την ίδια. Βλέπεις, κατάλαβα αμέσως ότι είχε πάνω της κάτι ιδιαίτερο, κάτι ακαθόριστα μαγικό και σαγηνευτικό».\nΚάποια στιγμή που το τραμ γέρνει απειλητικά, φάνηκε στον νεαρό φοιτητή της Ιατρικής ότι το κορίτσι με τα πορτοκάλια κλυδωνίζεται και αντιλαμβάνεται ότι είναι «αυτός που πρέπει να σώσει από το ναυάγιο την τεράστια σακούλα».\nΈτσι, έκανε τη μοιραία κίνηση, και η σακούλα φεύγει από το χέρι του κοριτσιού και τότε τριάντα ή σαράντα πορτοκάλια κυλούν σε όλο το τραμ. Ήθελε να ανοίξει η γη και να τον καταπιεί. Προσπαθώντας να μαζέψει τα πορτοκάλια, ψιθυρίζει συγγνώμη, ενώ το κορίτσι παίρνει από τα χέρια του ένα πορτοκάλι και χάνεται ανάλαφρα στον δρόμο «σαν τη νεράιδα του παραμυθιού».\nΑπό εκείνη τη μέρα δεν μπορούσε να βγάλει από το μυαλό του το κορίτσι με τα πορτοκάλια, ενώ ταυτόχρονα τον απασχολούσε και γιατί ήθελε τόσα πορτοκάλια. Ώσπου μια μέρα την είδε σε ένα φοιτητικό στέκι, σε μια καφετέρια. Εκείνη του χάιδεψε τρυφερά το χέρι και πάλι αγκαλιά με τη μεγάλη σακούλα των πορτοκαλιών, σηκώθηκε και βγήκε στον δρόμο. Πρόσεξε, όμως, ότι από τα μάτια της έτρεχαν δάκρυα.\nΟι προσπάθειες για να ξαναδεί το κορίτσι με τα πορτοκάλια συνεχίζονται για καιρό. Μέχρι που τη βλέπει πάλι στον Καθεδρικό ναό, τη μέρα των Χριστουγέννων, όπου πάει πιστεύοντας ότι θα τη δει. Τότε, θα του ζητήσει να την περιμένει μισό χρόνο για να ξαναϊδωθούν, ενώ του υποσχέθηκε ότι τον άλλο μισό χρόνο θα βρίσκονται κάθε μέρα.\nΟ πατέρας θα εξομολογηθεί στον γιο του ότι συγκλονίστηκε, όταν το κορίτσι ήξερε το όνομά του. Μέχρι που μια μέρα πήρε μια ανώνυμη κάρτα από τη Σεβίλη, στη διεύθυνση των γονιών του, που του έγραφε ότι τον σκέφτεται και τον παρακαλούσε να περιμένει ακόμα λίγο. Πάνω στην κάρτα ήταν ζωγραφισμένο το πρόσωπό της.\nΤώρα πια ήταν σίγουρος ότι ήξερε το όνομα και το επίθετό του, όπως και τη διεύθυνση του πατρικού του σπιτιού. Φανταζόταν χίλιες δυο ερμηνείες για το αίνιγμα αυτό. Δεν άντεξε, όμως, να περιμένει τον μισό χρόνο που του ζήτησε, και πήρε το αεροπλάνο για τη Σεβίλλη.\nΚάθισε σε μια όμορφη πλατεία και περίμενε να τη δει. Και κάποια στιγμή, την είδε να έρχεται με έναν νεαρό. Πρώτος τον είδε ο νεαρός, ο οποίος, μάλιστα, φώναξε το όνομά του. Ευγενικά, ο νεαρός, ένας Δανός συμφοιτητής της, που τον ήξερε από έναν πίνακα που ζωγράφισε η κοπέλα και του έδωσε τον τίτλο «Γιαν Όλαφ», τους αφήνει μόνους, και τότε ανακαλύπτει ότι το κορίτσι με τα πορτοκάλια ήταν μια γειτονοπούλα του που την έχασε, στα εφτά του χρόνια, όταν μετακόμισαν με τους γονείς της αλλού. Την έλεγαν Βερόνικα και ήρθε στη Σεβίλλη για να φοιτήσει σε μια σχολή ζωγραφικής.\nΣτα παράπονά του γιατί εξαφανίστηκε, του απάντησε:\n«Παιδιά ήμασταν κολλητοί, αλλά τώρα δεν είμαστε πια παιδιά. Τώρα θα μας έκανε ίσως καλό να λαχταρήσουμε ο ένας τον άλλο. Εννοώ για να μην ξαναπαίξουμε μαζί απλώς από συνήθεια. Έπρεπε να με ανακαλύψεις από την αρχή. Έπρεπε να με αναγνωρίσεις, όπως σε είχα αναγνωρίσει κι εγώ. Γι’ αυτό δε μαρτυρούσα ποια ήμουν».\nΣτην ερώτησή του τι τα ήθελε τόσα πορτοκάλια ήρθε φυσική η απάντηση: «Ήθελα να τα ζωγραφίσω».\nΜέσα από τη διήγησή του ο πατέρας συμβουλεύει τον γιο του, του δίνει ένα εγκόλπιο ζωής, ένα modus vivendi, όπως τα ακόλουθα:\n«Διάβασε τα παραμύθια των αδελφών Γκριμ. Διάβασέ τα Γκέοργκ. Διάβασε τα ισλανδικά έπη, διάβασε την ελληνική και τη σκανδιναβική μυθολογία, διάβασε την Παλαιά Διαθήκη.\nΠαρατήρησε τον κόσμο, Γκέοργκ, παρατήρησε τον κόσμο, πριν αποστηθίσεις υπερβολική χημεία και φυσική».\nΙδιαιτέρως με συγκίνησαν και τα πιο κάτω λόγια του:\n«Όμως εδώ αποχωριζόμαστε έναν κόσμο, αποχωριζόμαστε τη ζωή, το παραμύθι και την περιπέτεια. Και μαζί μ’ αυτά πρέπει να αποχωριστούμε ένα μικρό αριθμό επιλεγμένων ατόμων που αγαπάμε αληθινά».\nΟ πατέρας, μετά το ειδύλλιό τους, μιλά για τον γάμο τους, τη γέννηση του γιου τους, φτάνοντας στην αρρώστια του, και συνεχίζει να φιλοσοφεί πάνω στη ζωή και τον θάνατο, τη χαρά, τη θλίψη, το γέλιο..\n«’Εγραψα ότι το γέλιο είναι ό,τι πιο μεταδοτικό ξέρω. Αλλά και η θλίψη μπορεί να είναι μεταδοτική. Με το φόβο είναι αλλιώς. Δε μεταδίδεται τόσο εύκολα, όπως η χαρά και η θλίψη, και καλώς είναι έτσι. Στο φόβο είμαστε σχεδόν μόνοι.\nΦοβάμαι, Γκέορκ. Φοβάμαι ότι αυτός ο κόσμος με αποβάλλει. Φοβάμαι βράδια σαν κι αυτό, που δε θα μπορώ να τα ζήσω».\nΚαταληκτικά, μέθυσα από το νέκταρ αυτού του όμορφου παραμυθιού, της ερωτικής ιστορίας των γονιών του Γκέοργκ, του Γιαν Όλαφ και της Βερόνικας, που η μοίρα τόσο άδικα τους καταράστηκε. Στο τέλος ο συγγραφέας, με το προσωπείο του Γκέοργκ, μας συμβουλεύει να ρωτήσουμε τους γονείς μας να μας πουν πώς γνωρίστηκαν. Και καταλήγει:\n« Η ζωή είναι μια τεράστια κλήρωση, όπου ορατοί είναι μόνο οι λαχνοί που έχουν κερδίσει.\nΕσύ που διάβασες αυτό το βιβλίο είσαι ένας τέτοιος λαχνός».\nΑναρτήθηκε από Ζήνα Λυσάνδρου στις 11:51 π.μ. Δεν υπάρχουν σχόλια:


Με πιστοποιητικά εμβολιασμού και tests η επιστροφή στα σχολεία - EPIRUS Online\nΜε πιστοποιητικά εμβολιασμού και tests η επιστροφή στα σχολεία\nΤι θα ισχύει με μέτρα και εμβόλια για καθηγητές και μαθητές\nΓια το άνοιγμα των σχολείων τον Σεπτέμβριο, καθώς και για τις προετοιμασίες ενόψει της νέας σχολικής χρονιάς μίλησε ο γενικός γραμματέας του υπουργείου Παιδείας, Αλέξανδρος Κόπτσης.\nΑρχικά, μιλώντας στην ΕΡΤ, αναφέρθηκε στη σειρά μέτρων που έχει λάβει το υπουργείο Παιδείας για τους εκπαιδευτικούς και τους μαθητές που κατοικούν στις πυρόπληκτες περιοχές. Ερωτηθείς για τα παιδιά και το πώς θα βοηθηθούν, ο κ. Κόπτσης δήλωσε πως αυτό γίνεται με διάφορους τρόπους όπως «μέσα από voucher, μέσα από γραμμές ψυχολογικής υποστήριξης και μέσα από ένα πρόγραμμα ΕΣΠΑ».\n«Την 1η Σεπτεμβρίου θα είναι όλοι στα σχολεία»\n«Είμαστε σε απόλυτη ετοιμότητα. Όλα θα ξεκινήσουν αυτομάτως, και με τους εκπαιδευτικούς και με τα βιβλία στη θέση τους» σημείωσε, και τόνισε ότι ο σκοπός φέτος, εν μέσω πανδημίας, είναι διττός: «Από τη μια θέλουμε να διασφαλίσουμε την υγεία και την ασφάλεια και από την άλλη την απρόσκοπτη λειτουργία των σχολικών μονάδων».\nΣτη συνέχεια, δήλωσε πως «για πρώτη φορά έχουν γίνει 11.700 διορισμοί και σε λιγότερο από ένα μήνα τοποθετούνται, αυτές τις ημέρες, στις υπηρεσίες τους. Παράλληλα, στις 31 Αυγούστου θα έχουν ανακοινωθεί όλα τα ονόματα των αναπληρωτών που προσλαμβάνονται φέτος. Την 1η Σεπτεμβρίου θα είναι όλοι στα σχολεία. Στις 13 του Σεπτεμβρίου πρέπει να είναι όλοι στη θέση τους αλλά το σχολικό έτος θα αρχίσει την πρώτη του μήνα».\nΤι θα γίνει με τον αριθμό των μαθητών;\nΕρωτηθείς για τον αριθμό των μαθητών ανά αίθουσα, είπε πως «στις μεγάλες πόλεις, στο κέντρο τους, μπορεί να φτάσουν και το ανώτατο επιτρεπτό, σε συγκεκριμένες περιπτώσεις. Εκεί μια παθογένεια δεκαετιών δεν μπορεί να αλλάξει σε μια χρονιά. Εμείς είμαστε σε επικοινωνία και, όπου είναι δυνατόν, σπάμε τμήματα και διορίζουμε επιπλέον αναπληρωτές. Σε επικοινωνία με τους δήμους, όπου υπάρχει διαθέσιμος χώρος, παίρνουμε τον χώρο αυτόν και τον δίνουμε στα σχολεία».\nΠώς θα πηγαίνουν μαθητές και εκπαιδευτικοί στα σχολεία;\n«Δεν θα χαθεί ούτε μία ημέρα μαθημάτων. Τις παθογένειες του παρελθόντος θα τις διαγράψουμε και θα βαδίσουμε σε ένα σχολείο που οραματιζόμαστε», σχολίασε χαρακτηριστικά ο κ. Κόπτσης, τονίζοντας πως έχει δημιουργηθεί μια ειδική βάση δεδομένων, παράλληλα με τους αναπληρωτές ετήσιας διάρκειας, για τους αναπληρωτές τρίμηνης σύμβασης. «Αυτό σημαίνει ότι εντός δύο ημερών το όποιο κενό θα αναπληρώνεται αυτομάτως».\nΠροηγούμενο άρθροΕντός έδρας η πρεμιέρα του πρωταθλήματος για τον ΠΑΣ WBC\nΕπόμενο άρθροΘωράκιση συνόρων με μοντέλο Έβρου\nΈκκληση σε όλους τους πολίτες να κάνουν τα δωρεάν self test έκανε η Βάνα Παπαευαγγέλου\nΚύπρος: Αντιεμβολιαστές έβαλαν βόμβα σε δημοτικό σχολείο


Στην κορυφή, με διαφορά, το δίδυμο ΑΝΤ1 – Alpha\nΣτην κορυφή, με διαφορά, το δίδυμο ΑΝΤ1 – Alpha 13/11/2016 by Admin 3 Comments ΕΝΤΥΠΗ ΕΚΔΟΣΗ\nΕνάμιση μήνα μετά την έναρξη της νέας τηλεοπτικής σεζόν, το ισχυρό δίδυμο της τηλεόρασης έχει σταθεροποιηθεί. Ο ΑΝΤ1 στην πρώτη θέση και ο Alpha στη δεύτερη. Τα δύο κανάλια έχουν το πλέον ολοκληρωμένο πρόγραμμα, κάτι που επιβραβεύεται από τους τηλεθεατές. Το Star, από τη δική του πλευρά, έχει τηλεθέαση στο κεντρικό δελτίο ειδήσεων, αλλά είναι αδύναμο στις άλλες ζώνες. Μικρή άνοδο είχε η θεαματικότητα του Ε-TV, ενώ μικρή πτώση είχαν την περασμένη εβδομάδα η ΕΡΤ1 και το Mega.\n24 – 30/10\nFiled Under: Media Data, Τηλεόραση Tagged With: Alpha, ANT1, ETV, Mega, Star, ΕΡΤ1, ΕΡΤ2, Μακεδονία TV, ΣΚΑΪ Comments\tΓιάνης says:\t13/11/2016 at 19:59\nτο MEGA πλέον έχει αρχίσει να χάνει την κεκτημένη ταχύτητα που του έδινε η χρήση της ταινιοθήκης του (τουλάχιστον στο γενικο συνολο). Αν δεν γίνει κάτι σύντομα, θα εξανεμιστεί η αξία αυτής της ταινιοθήκης…\nReply\tklp says:\t14/11/2016 at 02:12\nΑν σκεφτεί κανείς ότι τα υπόλοιπα κανάλια έχουν πλήρες πρόγραμμα, ενώ το MEGA “καλοκαίρι”, τότε είναι άθλος το ότι είναι μπροστά απ’ το ΕΤV με όλες αυτές τις ακριβές μεταγραφές!!!!! Ο κόσμος προτιμάει “κονσέρβα” καλύτερα, παρά κολλαγόνα από την “ομάδα της αλήθειας”!!!!!\nReply\tNIKGEO says:\t14/11/2016 at 00:51\nΤο να καταφέρνει ένας σταθμός που για πολλούς μήνες μεταδίδει μόνο πρόγραμμα από την ταινιοθήκη + κάποιες ξένες ταινίες να έχει 10% στο σύνολο και 14 % στο 15-44 είναι ένας άθλος.Αλλά πλέον στο mega οι μέτοχοι οφείλουν να ξεκαθαρίσουν την θέση τους είτε συμμετέχοντας στην ΑΜΚ είτε ανοίγοντας τον δρόμο για επενδυτή/ές.\nΤώρα στην γενική εικόνα ο Ant1 προηγείται\nκαι ο alpha έπεται ,αλλά στο 15-44 προηγείται ο alpha και ακολουθεί ο ant1 με πολύ ψηλά και το mega!\nΣτο alpha ειδικά στην prime time γεννούν και τα κοκόρια!


Serraios: «Θέλουμε όλες τις χώρες στο ευρώ»\n«Θέλουμε όλες τις χώρες στο ευρώ»\nΣαφές το μήνυμα της Μέρκελ κατά του ενδεχομένου εξόδου της Ελλάδας Ένα σαφές μήνυμα, ότι δεν τίθεται θέμα εξόδου από την Ευρωζώνη υπερχρεωμένων χωρών, όπως η Ελλάδα, έστειλε η Γερμανίδα καγκελάριος Άνγκελα Μέρκελ, προειδοποιώντας πως εάν απορριφθούν οι αλλαγές στις ευρωπαϊκές συνθήκες μπορεί να καταστραφεί η εμπιστοσύνη στην ικανότητα της Ευρώπης να δράσει.\nΣτη συνέχεια πρόσθεσε πως η Ευρώπη χρειάζεται μεγαλύτερη ενοποίηση, διαφορετικά ο κόσμος «δεν θα πιστέψει την αποφασιστικότητά μας να προστατέψουμε το ευρώ».\nΠυλώνας της ενοποιημένης πολιτικής, όπως χαρακτηριστικά δήλωσε η Άγκελα Μέρκελ, θα είναι μία μεγαλύτερη πανευρωπαϊκή επιτήρηση των εθνικών προϋπολογισμών.\nΗ ίδια διευκρίνισε ότι η αλληλεγγύη στην Ελλάδα, την Πορτογαλία και την Ιρλανδία είναι εξίσου σημαντικό ζήτημα, με την Ελλάδα να αποτελεί ιδιάζουσα περίπτωση που απαιτεί τη συνδρομή και των ιδιωτών για την επαρκή επίλυση του προβλήματος.\n«Θέλουμε την Ευρώπη και το ευρώ με όλες τις χώρες που χρησιμοποιούν το ευρώ σήμερα». Η καγκελάριος της Γερμανίας δήλωσε επίσης πως η Ισπανία έχει κάνει πολλά για να αντιμετωπίσει την κρίση χρέους, όμως μάλλον θα χρειαστεί να κάνει περισσότερα, για να ανακτήσει την εμπιστοσύνη των αγορών.


Επιτυχημένη η δεύτερη ηλεκτρονική δημοπρασία πώλησης ακινήτων από την Τράπεζα Πειραιώς - emeagr\nΕπιτυχημένη η δεύτερη ηλεκτρονική δημοπρασία πώλησης ακινήτων από την Τράπεζα Πειραιώς\nΣτο τέλος της διαδικασίας είχαν υποβληθεί 216 προσφορές για 28 ακίνητα. Η Τράπεζα ενέκρινε τις πλειοδοτούσες προσφορές για 16 ακίνητα. Το συνολικό αντίτιμο πώλησης των 29 ακινήτων, συμπεριλαμβανομένων και αυτών που συμφωνήθηκαν στην τιμή της «Άμεσης Αγοράς», ξεπερνά τα 6 εκατομμύρια ευρώ. Σημειώνεται ότι η Τράπεζα έδωσε τη δυνατότητα δανειοδότησης ενδιαφερομένων, είτε για «Άμεση Αγορά» είτε για αγορά μέσω της δημοπρασίας. Συνολικά προεγκρίθηκαν 15 αιτήματα δανείων.\nproperties4saleηλεκτρονικές δημοπρασίεςΤράπεζα Πειραιώς\nΣΕΒ: “Πρωταθλήτρια” η Ελλάδα σε ποσοστό ανεργίας στον ΟΟΣΑ


Marble Factory of the Future - d-cube\n“Marble Factory of the Future” Innovation project\nΧρησιμοποιούμε τεχνολογίες μηχανικής μάθησης & αλλάζουμε την παραγωγική διαδικασία των πλακών μαρμάρου\nΑυτόματη διαλογή πλακών μαρμάρου μέσω χρήσης τεχνητής νοημοσύνης & μηχανικής μάθησης\nΤο καινοτόμο έργο ‘’Marble Factory of the Future’’ έχει σχεδιαστεί και υλοποιείται σε αποκλειστική συνεργασία με την Stone Group International. Η καινοτομία του αφορά στην εφαρμογή τεχνολογιών μηχανικής μάθησης και τεχνητής νοημοσύνης στην\nπαραγωγική διαδικασία των πλακών μαρμάρου. Στόχος της χρήσης των καινοτόμων τεχνολογιών είναι να εντοπίζονται με\nαπόλυτα αυτοματοποιημένο τρόπο τα σφάλματα στις πλάκες μαρμάρου και να ταξινομούνται ανάλογα.\nO στοχος του εργου\nΚοινός στόχος της D-cube και της Stone Group International είναι το καινοτόμο έργο ‘’Marble Factory of the Future’’:\nΝα συμβάλει ουσιαστικά στον μετασχηματισμό του εργοστασίου της Stone Group International σε εργοστάσιο του μέλλοντος.\nΝα δημιουργήσει και να αναπτύξει μία καινοτόμα, κάθετη λύση στον τομέα της επεξεργασίας μαρμάρου που θα αλλάξει τα δεδομένα στην παραγωγική διαδικασία, αλλά και στην εμπορική εκμετάλλευση των πλακών μαρμάρου, σε παγκόσμιο επίπεδο.\nΒασικη περιγραφη & τροπος υλοποιησης\nΤο ‘’Marble Factory of the Future’’, μέσω ενός συστήματος οπτικής καταγραφής συνεχούς ροής, επιτυγχάνει τον εντοπισμό των σφαλμάτων στις επιφάνειες των πλακών με αυτοματοποιημένο τρόπο καθώς και την ποιοτική ταξινόμησή τους (διαλογή).\nΑπαραίτητη προϋπόθεση για την επίτευξη των παραπάνω είναι η συλλογή και η ανάλυση όλων των ποιοτικών χαρακτηριστικών των πλακών, καθώς και των δεδομένων σχετικά με το σχήμα, την περίμετρο, τον όγκο και το χρώμα τους.\nΓια την υλοποίηση του έργου θα σχεδιαστούν καινοτόμες μέθοδοι βαθιάς μάθησης που βασίζονται στην ανάπτυξη συνελικτικών (Convolutional) και γεννητικών ανταγωνιστικών νευρωνικών δικτύων (Generative Adversarial Networks - GANs).\nΕπιπλέον, στο έργο θα ενσωματωθούν και θα αναπτυχθούν επικουρικά υποσυστήματα που στόχο θα έχουν τη βελτίωση του τρόπου κοπής των πλακών, καθώς και την εξαγωγή χρήσιμων πληροφοριών προς τους τελικούς πελάτες.Σχεδιασμός & ανάπτυξη ενός εξελιγμένου συστήματος ανίχνευσης & ανάλυσης πλακών μαρμάρου.\nΑυτόματη Διαλογή Πλακών\nΑυτοματοποιημένες Προτάσεις Βέλτιστης Κοπής\nΕντοπισμός Σφαλμάτων στις πλάκες σε Πραγματικό Χρόνο\nΣταδια επιμερους εργασιων D-cube\nΣχεδιασμός & ανάπτυξη ενός εξελιγμένου συστήματος ανίχνευσης & ανάλυσης πλακών μαρμάρου.\nΑνάπτυξη, δοκιμή και επικύρωση αλγορίθμων τεχνητής νοημοσύνης που θα χρησιμοποιηθούν για την αυτόματη ανίχνευση ελαττωμάτων και την ταξινόμηση στις πλάκες μαρμάρου.\nΣυλλογή μεγάλων δεδομένων και υποβολή προτάσεων που θα υποστηρίξουν τη λήψη αποφάσεων στην παραγωγική & εμπορική διαδικασία.\nΑνάπτυξη συστήματος Extranet που θα βοηθήσει τη διαχείριση των πλακών και κατά συνέπεια θα ενισχύσει την αφοσίωση των πελατών.\nΈναρξη: 1η Ιανουαρίου 2020


BMW R1250GS 2019 | Page 8 | ADVride.gr\nΗμερομηνία δημιουργίας 17 Αυγούστου 2018\nBig Twin γυρνα πισω ή εστω τηλεφώνα...\nΕγω παλι νομιζω πως εχουν φτασει προ πολλου το οριο στροφων σε αυτον τον κινητηρα...\nΠιστευω πως θα "γεννησουν" πολλα απο αυτα ,σε λαθος χερια ή χρηση.\nΑυτό ισχύει για κάθε μηχάνημα Γιώργη!\nΠάντως από αξιοπιστία κινητήρα, δεν είχε ποτέ πρόβλημα κάποιο GS. Σε περιφεριακά (ακόμα και η μετάδοση συμπεριλαμβάνεται) , κάθε μοντέλο βγάζει τα θεματάκια του....\nΓια να πετύχουν αύξηση ισχύος, διατηρώντας τη ροπή σε καλό επίπεδο από χαμηλά, την κατανάλωση επίσης σε λογικό πλαίσιο, και ταυτόχρονα να περνάει EURO 5 το μηχανάκι, ο μεταβλητός χρονισμός /βύθισμα βαλβίδων (γαιτί και τα 2 μεταβάλλονται) ήταν επιβεβλημένος!\nΥΓ: Με αυτό : ¨εχουν φτασει προ πολλου το οριο στροφων σε αυτον τον κινητηρα... " , τι εννοείς; (από ποιους παράγοντες εξαρτάται το όριο στροφών του κινητήρα και ποιοι από τους παράγοντες αυτούς, έχουν "εξαντληθεί" στον boxer του 2013;;;; )\nΜου θύμισες έναν φίλο το μακρινό 2007 που μου είπε το ίδιο για την τότε λουλουδενια μαυρουκα μου..... Από τότε είδαμε όλοι ότι η εξέλιξη συνεχίζεται!\nΓιατι ρε παλικαρια... στροφαρει παραπανω και μου ξεφυγε ?\nΟ Γακης θα ηταν..... χαχαχχαχαχαχα\nΕ ναι... Κοίτα την εξέλιξη τα τελευταια 10 χρόνια.\nΣτροφαρει σίγουρα περισσότερο, έβαλαν υδροψυξη, περιεργους μεταβλητους χρονισμούς, περισσότερα κυβικά, άλογα και ποιος ξέρει που έχουν φτάσει και δεν το ξέρουμε..... Εχουν πλάκα οι Γερμαναράδες.\nΑσφαλώς σου ξέφυγε!\nΗδη το διπλοέκκεντρο του 2010 έχει +600 σαλ από τα προηγούμενα (μπορεί και κάτι παραπάνω, @gsmaniac διόρθωσε).\nΚαι φυσικά τα υδρόψυκτα έχουν παραπάνω και το τωρινό του 2019 επίσης.\nΕδώ μια πλήρης παρουσίαση - περιγραφή:\nBMW R1250GS & R1250RT 2019 – Πρώτη παρουσίαση φωτό & video οδήγησης - Τεχνική ανάλυση\nΗ BMW παρουσιάζει το GS πριν την EICMA!\nΑυτή την στιγμή τα πρώτα group δημοσιογράφων ετοιμάζονται να οδηγήσουν το νέο GS που μετά από 14 χρόνια αλλάζει κυβισμό, με μεγαλύτερη όμως διαφοροποίηση τον μεταβλητό χρονισμό και βύθισμα των βαλβίδων εισαγωγής. Το GS είναι η ναυαρχίδα της BMW, η on-off που δημιούργησε την κατηγορία –ας μην ξαναγράφουμε την ιστορία της- με τον ανταγωνισμό να κυνηγά τις πωλήσεις του, ακόμη κι όταν ξεπέρασε κατά πολύ την απόδοσή του. Πέρσι οι παγκόσμιες πωλήσεις του GS ήταν οι καλύτερες των τελευταίων ετών, πράγμα που σημαίνει πως η ανανέωσή του έρχεται σε μία καλή συγκυρία. Φυσικά υπάρχουν πάρα πολλά ερωτήματα από την πλευρά μας προς την BMW, τόσο για την τεχνολογία του νέου GS, όσο και για το μέλλον της κατηγορίας και την δική τους ματιά προς τον ανταγωνισμό. Όλα αυτά θα έχουμε την ευκαιρία να τους τα θέσουμε από κοντά, και να σας τα μεταφέρουμε άμεσα,\nμέχρι τότε όμως ας δούμε όλες τις λεπτομέρειες του νέου GS, καθώς και τα πρώτα πλάνα από την οδήγησή του:\nVideo of oAnHoWBFIwg\nΑς δούμε τι λέει η ίδια η BMW για τα νέα R1250GS & R1250RT, μέχρι να έχουμε ολοκληρωμένη την δική μας άποψη:\nΜε τον νέο, πολύ πιο εξελιγμένο boxer, τα νέα μοντέλα όχι μόνο επιτυγχάνουν νέα επίπεδα δύναμης και ροπής αλλά επίσης αποκτούν ομαλότερη απόκριση και πιο εκλεπτυσμένη λειτουργία, κυρίως στις χαμηλότερες στροφές. Επιπρόσθετα ο νέος κινητήρας έχει χαμηλότερους ρύπους, καλύτερη κατανάλωση και έναν ακόμα πιο χορταστικό ήχο. Αυτός ήταν ο λόγος που η τεχνολογία ShiftCam της BMW χρησιμοποιήθηκε για πρώτη φορά στις μοτοσυκλέτες παραγωγής. Η τεχνολογία αυτή επιτρέπει μεταβλητό χρονισμό και βύθισμα των βαλβίδων εισαγωγής, ενώ ταυτόχρονα μπορούν να ενεργοποιούνται ασύγχρονα οι βαλβίδες, ελέγχοντας καλύτερα το μίγμα. Μία ακόμη αλλαγή είναι η διαφορετική αλυσίδα των εκκεντροφόρων, η νέα διαδρομή λαδιού καθώς και καλύτερη τροφοδοσία αλλά και έξοδος των καυσαερίων.\nΣτον βασικό εξοπλισμό τα δύο νέα μοντέλα έχουν μόνο δύο χαρτογραφήσεις για τον κινητήρα, όπως επίσης και ρυμιζόμενο ASC (Automatic Stability Control) αλλά και υποβοήθηση εκκίνησης στην ανηφόρα. Στον πρόσθετο εξοπλισμό, όλα τα ηλεκτρονικά αναβαθμίζονται στις εκδόσεις “Pro” όπως τις γνωρίζουμε ήδη από τα προηγούμενα μοντέλα (Riding Modes Pro / Dynamic / Traction Control DTC / ABS Pro / Hill Start Control Pro) ενώ προστίθεται και μία νέα επιλογή για τα φρένα η Dynamic Brake Assistant DBC.\nΑυτό που φέρνει ως νέο το DBC (μιας και τα υπόλοιπα τα γνωρίζουμε από τα προηγούμενα μοντέλα) είναι η διαχείριση του φρένου του κινητήρα κατά το απότομο φρενάρισμα, καθώς και η εξασφάλιση πως δεν θα υπάρξει στιγμιαία επιτάχυνση μέσα από τα απότομα κατεβάσματα στο κιβώτιο. Ελέγχοντας το ηλεκτρονικό γκάζι, η ECU αποφασίζει με βάση τον ρυθμό φρεναρίσματος ποιο ακριβώς είναι το ιδανικό φρένο κινητήρα, έτσι ώστε να μειωθεί ακόμη περισσότερο η απόσταση φρεναρίσματος.\nΝέα είναι και η ηλεκτρονικά ρυθμιζόμενη ανάρτηση που η BMW αποκαλεί “Next Generation” και που υπάρχει και στο RT. Όπως και στο προηγούμενο GS, η Dynamic ESA ελέγχει πλέον και την προφόρτιση, αυτόματα, όπως και τις αποσβέσεις. Η νέα έκδοση το κάνει αυτό με μεγαλύτερη δειγματοληψία και σε όλους τους χάρτες οδήγησης.\nΌλα τα φώτα είναι LED από τον βασικό εξοπλισμό, με τα LED φώτα ημέρας να ανήκουν στον πρόσθετο και την γνωστή οθόνη που είδαμε μέσα στο ’18 να ανήκει επίσης στον βασικό εξοπλισμό. Είναι 6,5 ίντσες στο GS και 5,7 στο RT.\nΤο σύστημα ειδοποίησης κινδύνου (E-Call) δεν έχει ακόμη πλήρως ενεργοποιηθεί στην Ελλάδα, όμως θα είναι διαθέσιμο για παραγγελία, τόσο για εκείνους που θέλουν να είναι έτοιμοι αλλά και για όσους ταξιδεύουν συχνά στην Ευρώπη.\nΠαράλληλα και μαζί με τα νέα, τελείως διαφορετικά χρώματα, το GS αποκτά και μία σειρά από γνήσια αξεσουάρ για custom εμφάνιση, που θα μπορούν να παραγγελθούν απευθείας από τους κατά τόπους αντιπροσώπους.\nΝέος boxer κινητήρας με ShiftCam τεχνολογία μεταβλητού χρονισμού και βυθίσματος των βαλβίδων\nΠερισσότερη δύναμη και ροπή σε όλο το φάσμα των στροφών με καλύτερη κατανάλωση\nΗ ιπποδύναμη είναι 136hp/7.750 στροφές (από 125 ονομαστικά) και 14,5Kg.m ροπής στις 6.250 στροφές (από 12,7 στις 6.500)\nΟ κυβισμός ανέβηκε στα 1.254 κυβικά, από 1.170\nΝέα οδήγηση των εκκεντροφόρων\nΑλλαγές στην δίοδο του λαδιού και στην ψύξη των εμβόλων\nΠροανάφλεξη για καλύτερη εμπειρία ταξιδιού\nΝέα τροφοδοσία και ψεκασμός BMS-O\nΑλλαγές στο φαίρινγκ εμπρός για το R1250RT\nΜεγαλύτερος κατάλογος γνήσιων αξεσουάρ\nΟ νέος boxer έχει 7% μεγαλύτερη χωρητικότητα, 14% περισσότερη ροπή και 9% μεγαλύτερη ιπποδύναμη. Αυτό τον καθιστά αυτομάτως τον πιο δυνατό boxer που έχει βγάλει η BMW σε ευρεία παραγωγή. Συνεχίζει να είναι με υγρόψυκτες κεφαλές, με το ψυκτικό υγρό να διαχέει την θερμότητα από τις κεφαλές και μέρος των κυλίνδρων με τον αέρα να ψύχει τα υπόλοιπα τμήματα του εκτεθειμένου, εκ σχεδιασμού, κινητήρα.\nΑντίστοιχα με άλλες τεχνολογίες από άλλους κατασκευαστές, (όπως η Ducati και η Honda) η BMW φέρνει κι αυτή στις μοτοσυκλέτες τον μεταβλητό χρονισμό και βύθισμα των βαλβίδων, με τους εκκεντροφόρους να διαθέτουν διαφορετικά ζεύγη έκκεντρων, ένα για μερικό και ένα για πλήρες βύθισμα των βαλβίδων. Το ένα για καλύτερη κατανάλωση και ήπια απόδοση, το άλλο για μέγιστη απόδοση και επιδόσεις. Η επιλογή για το ζεύγος που θα χρησιμοποιηθεί, γίνεται από έναν ηλεκτρονικό μηχανισμό και όχι μηχανικό που λειτουργεί σε συγκεκριμένο κύκλο και φάσμα στροφών.\nΟ εκκεντροφόρος εισαγωγής κάθε κυλίνδρου, δίνει διαφορετικό βύθισμα και χρονισμό σε κάθε μία από τις δύο βαλβίδες. Αυτό σημαίνει πως μπορούν να ανοίξουν σε διαφορετικές φάσεις δημιουργώντας μία μεγαλύτερη δίνη στον θάλαμο καύσης που έχει δύο αποτελέσματα. Ταχύτερη πλήρωση του μίγματος και καλύτερη μίξη, άρα καλύτερη καύση βελτιώνοντας έτσι την ιπποδύναμη και μειώνοντας ταυτόχρονα την κατανάλωση. Η BMW υπολογίζει έως 4% μείωση της κατανάλωσης, την στιγμή που στις χαμηλές και μεσαίες το GS ήταν ήδη αρκετά οικονομικό (στις υψηλές στροφές όπως έχουμε αναλύσει στο περιοδικό η κατανάλωση εκτοξεύεται δυσανάλογα).\nΠιο συγκεκριμένα για το αποτέλεσμα, από τις 2.000 έως τις 8.250 στροφές, η BMW υπόσχεται ροπή μεγαλύτερη από 11,2Kg.m συνεχώς, πράγμα αρκετά ελπιδοφόρο. Ακόμα καλύτερα, στις στροφές που χρησιμοποιείς περισσότερο για γρήγορη οδήγηση, από τις 3.500 έως τις 7.750 (που αποδίδεται η μέγιστη τιμή της ροπής) ο νέος boxer έχει συνεχώς περισσότερο από 12,2Kg.m δίνοντας στα δύο μοντέλα (RT &GS) μία πολύ καλή απόκριση στο άνοιγμα του γκαζιού (τουλάχιστον αυτή είναι η υπόσχεση).\nΗ ροή πλήρωσης στον boxer κινητήρα είναι κάθετη, όπως έχουμε ήδη δει να συμβαίνει, με ίδια μεγέθη για τους αυλούς εισαγωγής σε κάθε κύλινδρο, ενώ τα μπεκ ψεκασμού είναι τοποθετημένα ακριβώς πίσω από τις βαλβίδες εισαγωγής. Οι εκκεντροφόροι παίρνουν κίνηση από τον αντικραδασμικό άξονα με νέα οδοντωτή αλυσίδα που ο σκοπός της είναι να μειώσει περισσότερο τον μηχανικό θόρυβο. Οι βαλβίδες έχουν μικρές περιεχόμενες γωνίες ώστε ο θάλαμος καύσης να μην είναι ιδιαίτερα κοίλος στο άνω του άκρο, πράγμα που ευνοεί την αύξηση συμπίεσης. Στην εισαγωγή είναι 8 μοίρες και στην εξαγωγή 10 με διάμετρο 40mm στην εισαγωγή και 34mm στην εξαγωγή. Τα στελέχη των βαλβίδων είναι 5.5mm που ελέγχονται από κοκοράκια των οποίων ο σχεδιασμός αντιγράφει το S1000RR, ενώ το διάκενο των βαλβίδων ρυθμίζεται με καπελώτα.\nΗ αύξηση της ιπποδύναμης έφερε και αυξημένες ανάγκες ψύξης γι' αυτό και το κάτω μέρος των έμβολων ψύχεται μέσω μιας μεταβλητής διατομής παροχή που ψεκάζει λάδι, ενώ στο εσωτερικό της αντλίας λαδιού βρίσκεται ένα κινούμενο έμβολο ώστε να εξασφαλίζεται η βέλτιστη παροχή σε όλες τις συνθήκες. Ο νέος κινητήρας έχει και δύο αισθητήρες προανέφλεξης ώστε να παραμένει αποδοτικός καταναλώνοντας βενζίνη με λιγότερο από 95 οκτάνια, πράγμα ιδιαίτερα ωφέλιμο για τα ταξίδια σε απομακρυσμένες περιοχές και αναπτυσσόμενες χώρες. Νέα είναι και η διαχείριση του κινητήρα που ελέγχει τα σώματα ψεκασμού των 52mm.\nΌπως λέμε παραπάνω το GS διαθέτει έναν αντικραδασμικό άξονα όπως και τα προηγούμενα μοντέλα. Γυρίζει με την ταχύτητα του στροφάλου ώστε να μειώνονται οι κραδασμοί σε όλη την κλίμακα των στροφών, ενώ στο εσωτερικό του βρίσκεται ο άξονας του συμπλέκτη.\nΊσως ένα από τα μεγαλύτερα ερωτηματικά, που θα παραμείνει για λίγες μέρες έως ότου το οδηγήσουμε, είναι το κιβώτιο με τον μονόδρομο συμπλέκτη. Η BMW λέει πως η λειτουργία του έχει αλλάξει, όπως επίσης και ο υγρός πολύδισκος συμπλέκτης (8 δίσκοι). Αλλαγές υπάρχουν και στις σχέσεις, και με την φράση: «εισακούσαμε τους αναβάτες που θέλουν να πηγαίνουν γρήγορα σε επαρχιακούς» δηλώνουμε ανυπόμονοι να κατεβάσουμε απότομα ταχύτητες πριν τις στροφές, κάτι που έως τώρα στα GS ήταν ένα μικρό μαρτύριο.\nΗ νέα εξάτμιση παραμένει με διάταξη 2 σε 1, αλλά έχει σχεδιαστεί με βάση τα νέα δεδομένα του κινητήρα με έμφαση στην όσο το δυνατόν μικρότερη υποπίεση στην έξοδο των καυσαερίων, ώστε με την σειρά της να βοηθά στην ταχύτερη πλήρωση του θαλάμου καύσης.\nΑπό το Dynamic ESA που στις αρχές λειτουργίας του παραμένει ίδιο με πριν και απλά πρέπει να το οδηγήσουμε για να εκφράσουμε την απόψή μας, η BMW έχει επιπρόσθετα και την “sports” έκδοση για ακόμα μεγαλύτερη απόδοση της ηλεκτρονικής ανάρτησης εκτός δρόμου, η οποία θα ανήκει στον προαιρετικό εξοπλισμό της έκδοσης HP του GS. Μεγαλύτερη διαδρομή και σκληρότερο ελατήριο, έχουν και διαφορετικό πρόγραμμα οδήγησης.\nΑνεξάρτητα από την ανάρτηση ο αναβάτης έχει την δυνατότητα να επιλέξει από τρεις διαφορετικές σέλες από 800mm έως 900mm απόσταση από το έδαφος στην Rally έκδοση.\nΟ βασικός σχεδιασμός και οι εξωτερικές διαστάσεις παραμένουν ίδιες, κάτι που έρχεται σε ευθεία γραμμή με την πάγια τακτική της BMW για μακρά διαστήματα αλλαγών στην εμφάνιση, ώστε οι μοτοσυκλέτες να διατηρούν υψηλή μεταπωλητική αξία. Τα χρώματα όμως είναι ιδιαίτερα με το “Cosmic Blue” να παραμένει και το "Blackstorm metallic" να κάνει την διαφορά, όπως και η πολύ ιδιαίτερη έκδοση "Exclusive"!\nΕκτός από την παραπάνω έκδοση θα υπάρχει και η HP που εξηγεί κατά ένα τρόπο, το ίδιο της το όνομα.\nΣε λίγες μέρες θα βρεθούμε κι εμείς στην σέλα του, προετοιμάζοντας την αποκλειστική για την Ελλάδα οδηγική του παρουσίαση,\nενώ αυτή την στιγμή το οδηγεί και ο Alan Cathcart, ο επί δεκαετίες εξωτερικός συνεργάτης του περιοδικού. Αναμένετε λοιπόν τις πρώτες οδηγικές του εμπειρίες και το επόμενο video του MOTO, τις προσεχείς ημέρες!\nΤο νέο GS θα βρίσκεται στα τέλη Οκτωβρίου στις ελληνικές εκθέσεις, διαθέσιμο προς παραγγελία.\nΜέχρι τότε συγκεντρώνουμε τις ήδη πολλές απορίες μας προς τους ανθρώπους της BMW…\nΠηγή: BMW R1250GS & R1250RT 2019 – Πρώτη παρουσίαση φωτό & video οδήγησης - Τεχνική ανάλυση | MOTOMAG\nΚαι οι τιμές:\nΠλουσιότερος βασικός εξοπλισμός από €17.800\nΖητήσαμε από την BMW Hellas την τιμή της βασικής έκδοσης του νέου R 1250 GS, που θα βρίσκεται σε λίγο καιρό στις εκθέσεις καθώς και τις τιμές των πακέτων του προορατικού εξοπλισμού. Αυτό που έχει ενδιαφέρον είναι ότι σύστημα "connectivity" (δηλαδή η έγχρωμη οθόνη με δυνατότητες διασύνδεσης) θα ανήκει πλέον στη βασική έκδοση, κάτι που μέχρι τώρα αποτελούσε πρόσθετο εξοπλισμό. Ακολουθώντας δηλαδή τον ανταγωνισμό που το διέθεται ήδη στον βασικό εξοπλισμό. Έτσι η αύξηση της τιμής του νέου 1250 σε σχέση με το 1200 δικαιολογείται σε ό,τι αφορά την βασική έκδοση, στοιχείο που έχει μικρή σημασία καθώς ελάχιστα GS αγοράζονται στην βασική τους έκδοση. Ταυτόχρονα όμως, οι τιμές των πακέτων τοιυ πρόσθετου εξοπλισμού έμειναν σχεδόν ίδιες και σε κάποιες περιπτώσεις είναι μειωμένες, όπως το πακέτο Dynamic.\nΔιαβάστε επίσης: BMW R1250GS & R1250RT 2019 – Πρώτη παρουσίαση φωτό & video οδήγησης - Τεχνική ανάλυση\nΔείτε εδώ αναλυτικά τον επίσημο τιμοκατάλογο για την νέα R 1250 GS, καθώς και τις τιμές αλλά και τι περιλαμβάνουν τα πακέτα του προαιρετικού εξοπλισμού της. Συμπεριλαμβάνουμε και μία αντιπαράθεση με τις αντίστοιχες τιμές του R 1200 GS, το οποίο είναι αυτή την εποχή σε ειδική προσφορά για να κάνετε πιο άμεσα τις δικές σας συγκρίσεις.\nΠροτεινόμενη Λιανική τιμή με φόρους: €17.800\nΣτον βασικό εξοπλισμό περιλαμβάνονται από εδώ και στο εξής :\nΕμπρός Φανάρι LED\nΥπολογιστής Ταξιδίου Pro\n*Προτεινόμενη Λιανική τιμή με φόρους\nΠηγή: Αυτές είναι οι τιμές του νέου BMW R1250GS 2019 | MOTOMAG\nReactions: onroad, rock n rolla_990, North_explorer and 3 others\nΜαμά...μου φαίνεται ότι "μεγαλώνω"....\nΤελευταία επεξεργασία: 22 Σεπτεμβρίου 2018\nΜεχρι και του 07 ηταν στις 7750 τα 08-09 στις 8000 και τα 10-12 στις 8500, τα lc ηταν στις 9000 (μεχρι πριν βγει το 1250) το 1250 δεν ξερω!\nΦυσικά το που είναι ο κόφτης μικρή σημασία έχει, αν έχει κόψει η δύναμη νωρίτερα.\nκαι το μαξιμουμ της ροπης εχει ανεβει στο καθε μοντελο, στα μεχρι 07 ηταν 5500 και στα 08-09 στα 5750 στα 10-12 6000 και στα lc στις 6500\nReactions: #skliros_kariolis (geez996), gsmaniac and forester\nΚι αναλογα το ιδιο για τη μεγιστη ιπποδυναμη\nΠαίδες η ομφαλοσκόπηση είναι πάντα όμορφη και βολική αλλά κάπου γίνεται αστεία. Αν συζητάμε για BMW μόνο, ναι, κάθε γενιά γίνεται καλύτερη, με καλύτερη απόδοση σε μεγαλύτερο εύρος στροφών, λογικό είναι, λέγεται εξέλιξη. Ο μπόξερ είναι ωραίο μοτέρ (έχω οδηγήσει τρεις γενιές 1200 και μου άρεσαν όλες σαν δούλεμα στο test ride) αλλά υπάρχουν και άλλοι κινητήρες σε αυτά τα κυβικά και κατηγορία και υπάρχει σύγκριση. Το να λέμε ότι τα δυναμοδιαγράμματα δεν λένε ότι λένε είναι fanboyισμός.\nΕκεί που τελειώνει το 1250 κατά το διάγραμμα, τα ΚΤΜ, triumph, Ducati, Crosstourer (το συμπεριλαμβάνω γιατί η πλειονότητα των GS άσφαλτο μένει) έχουν πολύ ακόμα. Δεν λέω ότι συνολικά οι μοτοσικλέτες είναι καλύτερες/χειρότερες/πιο μονόδρομοι/πιο καρόδρομοι γιατί δεν πέφτουν οι μετοχές μου αν κάποια είναι η πιο καλή από όλες. Για ένα μοτέρ με διπλούς εκκεντροφόρους (σόρι, "μεταβλητός χρονισμός" είναι κάτι άλλο και το ξέρει καλά η BMW από τα αυτοκίνητά της με το VANOS και το διπλό VANOS τα οποία απορώ γιατί δεν τα φέρνει στις μοτοσικλέτες) όπως τα VTEC του 1980κάτι, τα ψηλά του είναι ανύπαρκτα. Εν τω μεταξύ φαίνεται ότι κάτι έχουν κάνει και το κόβουν γιατί η καμπύλη πέφτει και ξανακάνει κορυφή λίγο μετά.\nΓια το πόσο πρωτοποριακή είναι η χρήση οδοντωτής αλυσίδας, την οποία ας πούμε φοράει για την κίνηση των εκκεντροφόρων το fazer από είκοσι χρόνια πίσω, δεν χρειάζεται να σχολιάσουμε.\nΚαι είναι προφανές ότι δεν λέω πως το μοτέρ είναι για πέταμα, το μηχανάκι είναι (βάλτε ότι αρνητικό σας κατέβει) κλπ. Αλλά δεν καταπίνω και το βίντεο αμάσητο, λες και το έδωσε ο ύψιστος στον Μωυσή στο βουνό και είναι η απόλυτη αλήθεια και όποιος δεν την δέχεται φωτιά και τσεκούρι στον άπιστο.\nΠεριμένω να δω αν το "ακούσαμε τους πελάτες μας" σχετικά με το κιβώτιο και τον συμπλέκτη θα συμπεριλαμβάνει και μιά πιο μακριά έκτη σχέση, την οποία ζητούν όλοι οι ιδιοκτήτες που ταξιδεύουν.\nReactions: XLGeorge, todor, Jeronimo and 2 others\nΤο Σάββατο 13/10/2018 και ώρα 10.00-14.00 η BMW Motorrad Βελμάρ καλεί να τους ενδιαφερόμενους να δουν από κοντά τις νέες R 1250 GS & R 1250 RT στις εγκαταστάσεις της, Μαρίνου Αντύπα 10 στη Θεσσαλονίκη.\nΑπό τη σελίδα της εταιρείας στο facebook .\nΣημερινή φωτογραφία από το fb του Παναγιωτόπουλου για όσους θέλουν να τη δουν από κοντά.\nReactions: jliordos and sugariasgeorge\nΚαι ο Βαγιανελης ανέβασε μαύρο και λευκό στο fb\nΕκείνος το έχει ανεβάσει στην προσωπική του σελίδα, όχι στη σελίδα BMW Βαγιανέλης... τώρα το είδα.\nΚαι στην Πάτρα το ίδιο o Παπανικολάου


Πρώτο Trailer Απο Το "Escape At Dannemora" - Cinemode.gr\nΒρίσκεστε σε:Home » Τηλεοπτικές Σειρές » Πρώτο Trailer Απο Το "Escape At Dannemora"\nΤο δίκτυο Showtime κυκλοφόρησε το πρώτο trailer απο το "Escape At Dannemora", την limited τηλεοπτική σειρά που είναι βασισμένη σε αληθινά γεγονότα. Το πρώτο trailer φανερώνει μια ενδιαφέρουσα σειρά, με υψηλό επίπεδο παραγωγής και πιθανότατα καλές ερμηνείες απο το πολύ αξιόλογο cast.\nΣτους πρωταγωνιστικούς ρόλους των δυο κατάδικων βρίσκονται οι Benicio Del Toro ("Sicario") και Paul Dano ("Ruby Sparks"), ενώ η Patricia Arquette ("Boyhood") υποδύεται την γυναίκα που τους βοήθησε να αποδράσουν. Πρωταγωνιστούν επίσης οι David Morse ("The Green Mile"), Eric Lange ("Narcos") και Bonnie Hunt ("Cheaper by the Dozen").\nΤο "Escape At Dannemora" θα κάνει πρεμιέρα στις 18 Νοεμβρίου, μέσα απο το Showtime.


ΑΙΧΜΕΣ: Τι στα αλήθεια διαφημίζει ο Μαραβέγιας;\n**Ο αποκλεισμός του Ολυμπιακού από το Champions League έχει ως αποτέλεσμα έχει συνέπειες και στην Cosmote TV και στο Mega.\n**Η πιο εμπορική ομάδα της χώρας δεν θα παίξει στη μεγαλύτερη ευρωπαϊκή διοργάνωση Και αυτό είναι πλήγμα και για τους δύο\n**Για την Cosmote TV το θετικό στοιχείο είναι πως ο Ολυμπιακός συνεχίζει στο Europa League.\n**Σημειώστε πως το “Βήμα” στέλνει “μηνύματα” στην Cosmote TV και στον Μ. Τσαμάζ από την περασμένη Κυριακή. Η Nova διαδημίζεται πλέον μόνο στην Άλτερ Έγκο ΜΜΕ.\nΒλέπει ο θεατής τα τρέιλερ των νέων σειρών της ΕΡΤ και εντυπωσιάζεται από τη φωτογραφία και την τηλεοπτική εικόνα\nΚαι αμέσως μετά ακολουθεί εκείνο του Μαραβέγια για το …”Μαραβέγιας ΕΡΤ” στην εξοχή\nΑναρωτιέσαι: Είναι τρέιλερ εκπομπής ή είναι σποτ από τα Praktiker;\nΤι στα αλήθεια διαφημίζει; Πάνινες καρέκλες; Σανδάλια; Ρούχα για το Καλοκαίρι;\n**Στην ΕΡΤ πάντως κρατήστε την παρουσία της Ευτυχίας Πενταράκη στην Αθήνα από την Κρήτη και την άνεσή της να μεταδίδει ως ρεπόρτερ από τα σημεία των πυρκαγιών.\nFiled Under: ΑΙΧΜΕΣ Tagged With: "Μαραβέγιας ΕΡΤ", Champions League, Cosmote TV, Europa League, Mega, Nova, ΕΡΤ, Ευτυχία Πενταράκη, Ολυμπιακός


Στο «Μπάγκειον» ύστερα από 40 χρόνια. Τότε με τον Θωμά Γκόρπα. Σήμερα με την Άντζελα Μπρούσκου - Cat Is Art\nΑρχική Σελίδες Κάρτα Μνήμης Στο «Μπάγκειον» ύστερα από 40 χρόνια. Τότε με τον Θωμά Γκόρπα. Σήμερα...\nΣτο «Μπάγκειον» ύστερα από 40 χρόνια. Τότε με τον Θωμά Γκόρπα. Σήμερα με την Άντζελα Μπρούσκου\n«Εύκολα μαθαίνει κανείς το ξενύχτι. Η επιστροφή στο «σπίτι» παρετείνετο επ’ αόριστον… Τα ταβερνάκια της Πλάκας, τα διανυκτερεύοντα καφενεία της πλατείας Συντάγματος, του «Ζαχαράτου» και του «Αντωνιάδη», το «Βυζάντιον», τα «γαλακτοτροφεία» της πλατείας Ομονοίας «Γαλλία» και «Ολύμπια» και «Μέγας Αλέξανδρος» ήταν πιο σπίτι απ’ το «σπίτι».\nΜέσω των περιμετρικά διαδοχικών θυρών σε σχήμα καμάρας με τζάμια, διαχέεται φυσικός φωτισμός έως και τους διαδρόμους του μεγαλοπρεπούς ξενοδοχείου.\nΑυτό είναι απόσπασμα από ένα δικό του κείμενο (*) που μας διάβασε ο ποιητής Θωμάς Γκόρπας στο υπόγειο του ξενοδοχείου «Μπάγκειον» μια χειμωνιάτικη νύχτα του 1978.\nΤότε, πριν από 40 χρόνια, εργαζόμουν ως γελοιογράφος στο εβδομαδιαίο περιοδικό γνώμης «Πολιτικά Θέματα». Εκδότης και διευθυντής ο Κώστας Κύρκος, αδελφός του Λεωνίδα και γιος του Μιχάλη.\nΑνάμεσα στις πολύ δυνατές υπογραφές που φιλοξενούσε το περιοδικό ήταν και δύο μοναδικοί γνώστες της ελληνικής γλώσσας που κάλυπταν το πόστο της διόρθωσης των κειμένων. Ήταν ο συγγραφέας και δημοσιογράφος Λουκάς Θανασέκος και ο ποιητής Θωμάς Γκόρπας.\nΤα γραφεία του περιοδικού ήταν τότε σε στοά μιας πολυκατοικίας στην οδό Λέκκα, δεξιά από την Καραγιώργη της Σερβίας όπως κατεβαίνουμε από το Σύνταγμα.\nΌταν συμπλήρωσα ένα χρόνο εκεί, πήρα το θάρρος να προτείνω σε όλους τους συναδέλφους ένα βράδυ Παρασκευής, μετά το κλείσιμο της ύλης του περιοδικού, να πάμε στα «Μπακαλιαράκια» της Κυδαθηναίων για ένα κρασί. Ήρθαν μόνο ο Λουκάς και ο Θωμάς. Καταλήξαμε τελικά πιο κοντά, σε ένα υπόγειο οινομαγειρείο στη γωνία Λέκκα και Περικλέους. Μετά την κρασοκατάνοιξη ο Θωμάς Γκόρπας πρότεινε να συνεχίσουμε με… λουκουμάδες. Ασφαλώς ήταν ό,τι το καλύτερο για αυτή την ώρα μιας και η πρόταση συνοδευόταν και από μια έκπληξη:\n–Πάμε στο «Μπάγκειον», στην πλατεία της Ομόνοιας. Στο παλαιό γαλακτοτροφείο «Ολυμπία». Λόγω προτέρου εντίμου βίου έχω το ελεύθερο να μπούμε και μέσα στο κλειστό κτήριο του Τσίλερ για να σας ξεναγήσω και στο υπόγειο, και στον πρώτο όροφο…\nΟ ποιητής Θωμάς Γκόρπας γεννήθηκε στις 20 Οκτωβρίου 1935 στο Μεσολόγγι και πέθανε στην Αθήνα την Πρωταπριλιά του 2003.\nΔεν είπαμε όχι στην πρόταση. Μόλις μπήκαμε μέσα ο Γκόρπας, με φωνή βροντώδη, άρχισε να απαγγέλλει ως ηθοποιός:\n«Από κρότους σερβίτσιων βοΐζει\nκαι τσικνίλα μυρίζει…».\n-Δικό σου κι αυτό Θωμά; Τον ρωτήσαμε.\n-Όχι! Αυτό ανήκει στον Κερκυραίο ποιητή Στέφανο Μπολέτση που είχε γράψει ένα σατιρικό (*) με τον τίτλο «Μπάγκειον;». Εδώ μόνο για ποίηση θα σας μιλήσω αφού το υπόγειο του ξενοδοχείου ήταν στη δεκαετία του ’30 στέκι ποιητών και λογοτεχνών, όπως ήταν αντίστοιχο στέκι στα χρόνια του ’50 ο «Λουμίδης» και στα χρόνια του ’60 το «Βυζάντιον» και ο «Μαγεμένος Αυλός».\n-Στη δεκαετία του ’30 ποιοι ποιητές έρχονταν εδώ;\n-Θα σας απαντήσω πάλι με ένα ποίημα αγαπημένοι μου, μας είπε ο Θωμάς που εκείνη τη στιγμή ένιωθε ως Αλέξης Μινωτής στην Επίδαυρο. Ακούστε λοιπόν:\n«Κάτω απ’ τα τόξα του υπογείου με τις τεφρές σκιές των,\nστο περιθώριον της ζωής διαγράφουν τις τροχιές των».\n-Το απόσπασμα που σας είπα πιο πάνω ανήκει σε ποίημα (*) του νεαρού ποιητή και αργότερα σκηνοθέτη Ορέστη Λάσκου, με τίτλο «Το Μπάγκειον». Στο ποίημα αναφέρονται οι θαμώνες του ομώνυμου καφενείου που ήταν στο υπόγειο: Ο Κώστας Μπέζος (Μπολάτι Κορινθίας, 1905 – Αθήνα, 1943) που ήταν γελοιογράφος στην εφημερίδα «Πρωία», αρθρογράφος, λαϊκός τραγουδοποιός, τραγουδιστής, κιθαρίστας, μαέστρος στο συγκρότημά του με χαβάγιες που είχε το όνομα «Άσπρα Πουλιά».\n-Επίσης ο Λάσκος αναφέρεται στον ποιητή Μίνω Ζώτο, που γεννήθηκε το 1905 στο Νεοχώρι του Μεσολογγίου. Στα 23 του ερωτεύτηκε παράφορα τη Μαρία Πολυδούρη. Εκείνη τον απέρριψε και δύο χρόνια μετά τον θάνατό της το 1930, πέθανε κι εκείνος από φυματίωση σε ηλικία 27 ετών ενώ άλλοι λένε ότι αυτοκτόνησε αφήνοντας ένα ποίημά του για τη Μαρία.\n-Γράφει ο Λάσκος και για τον Κύπριο ποιητή Τεύκρο Ανθία ο οποίος γεννήθηκε το 1903 στην Κοντέα, ένα χωριό στην επαρχία Αμμοχώστου. Είναι γνωστός και με διάφορα ψευδώνυμα, όπως Ανδρέας Ζαφείρης, Λιμπέρης, Ανδρέας Φιλοθέου και Κ. Ραγιάς. Ο Ανθίας έγραψε εκτός από ποίηση, διάφορα θεατρικά έργα καθώς και χρονογραφήματα και πέθανε το 1968.\nΗ πλατεία της Ομόνοιας στις αρχές της δεκαετίας του ’30. Αριστερά το “Μπάγκειον” και δεξιά το “Μέγας Αλέξανδρος”\nΑυτός ήταν ο κόσμος του «Μπαγκείου», του καφέ σαντάν της Ομόνοιας.\n– Η μετατροπή του υπογείου σε κέντρο λογίων και λογοτεχνών οφειλόταν στον Μάριο Βαϊάνο. Από εκεί πέρασαν επίσης: Τέλλος Άγρας, Δημήτρης Ψαθάς, Ναπολέων Λαπαθιώτης, Νίκος Βέλμος, Φώτος Γιοφύλλης, Κώστας Βάρναλης, Ι. Μ. Παναγιωτόπουλος, Κώστας Ουράνης, Άγγελος Τερζάκης, Μυρτιώτισσα, Χάγιερ-Μπουφίδης, Μήτσος Παπανικολάου, Νίκος Σαράβας, Κλέων Παράσχος και άλλοι. Ακόμη και δύο Γιάννηδες στα νιάτα τους: ο Ρίτσος και ο Τσαρούχης.\nΜε ένα φακό που δανείστηκε ο Γκόρπας από το γαλακτοτροφείο, συνεχίσαμε με προσοχή την περιήγησή μας στο κατασκότεινο υπόγειο…\n– Το πέρασμά τους έκαναν από εκεί πολλοί λογοτέχνες όπως: Ο Ντόλης Νίκβας, ο Γιώργος Κοτζιούλας, ο Γιώργος Δενδρινός, ο Θέμος Κορνάρος και πολλοί άλλοι. Επίσης ο Νίκος Βέλμος. Όπως έγραφε ο Θωμάς Γκόρπας «ο Βέλμας είχε ζωή τρικυμιώδη και καταραμένη, ζωή αλήτη (απ’ τα 12 χρόνια του) και μουσόπληκτου, μουσηγέτη και αναρχικού επαναστάτη. Αυτός ο ασπούδαχτος με όψη Μπετόβεν, αυτός ο ιδιοφυής με τα μεγάλα πάθη, ναρκωτικά και Σαίξπηρ, έρωτες και λαϊκή τέχνη…». Κάθε Σάββατο βράδυ, από το 1927 μέχρι το 1929, εξέδιδε το φυλλάδιο «Φραγγέλιο» και το διένεμε μόνος, αρχίζοντας πάντα από τους θαμώνες στο «Μπάγκειον».\n– Γενικά το καφενείο συγκέντρωνε ανθρώπους με ιδιαίτερη κλίση προς τη λογοτεχνία, τη ζωγραφική και… το αλκοόλ.\n– Το Μπάγκειον ήταν υπόγειο καφενείο στη συμβολή της οδού Αθηνάς με την Ομόνοια. Μετά το 1900 για μεγάλη περίοδο ήταν το πρώτο τους στέκι. Βασικοί πελάτες όσοι ήταν από 19 – 25 χρόνων. Δεν έλειπαν όμως και οι 50άρηδες και πάνω… Ανάμεσά τους ο μετέπειτα πολιτικός Αλέξανδρος Παπαναστασίου, που ήταν γεννημένος το 1876.\n– Το καφέ λειτουργούσε μέχρι τις 10 η ώρα, μετά έκλεινε και μετατρεπόταν σε νυχτερινό κέντρο. Η ορχήστρα με τα μπουζούκια έπαιζε μέχρι το πρωί. Κανονικό λαϊκό κέντρο. Εκεί τραγουδούσε κάποτε και η Ρόζα Εσκενάζυ ενώ, όπως λέγεται, εκεί ηχογραφήθηκε το πρώτο τραγούδι με μπουζούκι στην ελληνική δισκογραφία, το «Καραντουζένι» του Μάρκου Βαμβακάρη.\nΤο «Μπάγκειον» χτίστηκε το 1890. Αρχιτέκτων ήταν ο Ερνέστος Τσίλλερ. Στη θέση του προϋπήρχε οικία, στην οποία διέμενε η οικογένεια του Χαρίλαου Τρικούπη μέχρι το 1883. Το «Μπάγκειον» ήταν δωρεά του εθνικού ευεργέτη Ιωάννη Πάγκα (ή Μπάγκα) (1814 – 1895). Ο Πάγκας πρόλαβε να δει και το δεύτερο κτήριό του στην Ομόνοια, το ξενοδοχείο «Μέγας Αλέξανδρος».\nΣτο υπόγειο βρισκόταν επίσης ένα από τα λίγα «αμαρτωλά» καφέ σαντάν της Αθήνας, από την αρχή της λειτουργίας του ξενοδοχείου.\nΜετά το υπόγειο ο Γκόρπας, ο Θανασέκος κι εγώ ανεβήκαμε από την επιβλητική σκάλα στον πρώτο όροφο…\nH κεντρική κοινόχρηστη αίθουσα (η βασική φωτογραφία του θέματος) στον Α’ όροφο (εκεί δηλαδή που από τις 10 Φεβρουαρίου 2018 θα δοθεί η παράσταση της “Hedda Gabler”), είναι τεράστιας αρχιτεκτονικής αξίας, καθώς ελάχιστες τέτοιες κατασκευάστηκαν και σώζονται στη χώρα μας. Στο κέντρο της οροφής της υπάρχει ένα μεγάλο υαλοσκεπές τμήμα, από το οποίο και μέσω των περιμετρικά διαδοχικών θυρών σε σχήμα καμάρας με τζάμια, διαχέεται φυσικός φωτισμός έως και τους διαδρόμους.\nΤα χρόνια που ακολούθησαν το Μπάγκειο παρήκμασε σταδιακά. Ωστόσο, σε σχέση με αντίστοιχα κτήρια, παρέμεινε ενεργό έως και το 1969 λειτουργώντας σαν ξενοδοχείο Γ’ κατηγορίας.\nΗ πλατεία με το πολυσυζητημένο σιντριβάνι, το 1960. Φτιάχτηκε βάσει σχεδίων του γλύπτη Γιώργου Ζογγολόπουλου (1903 – 2004) και του αρχιτέκτονα Κώστα Μπίτσιου.\nΑπό κρότους σερβίτσιων βοΐζει\nΤο “Καφέ μπαρ Βυζάντιον” (στο βάθος αριστερά), που ανήκε στα διανυκτερεύοντα καφενεία της Πλατείας Ομονοίας. Δίπλα το ιστορικό φαρμακείο του Μπακάκου. Κλασικό σημείο για κάθε λογής ραντεβού…\nΚλείνουμε με ένα ανέκδοτο κείμενο του Θωμά Γκόρπα\n“Καφενεία της Αθήνας”\n«Δύσκολο να βρεις τώρα καφενείο που να ‘ναι ένας χώρος ζεστός, «δικός μας». Δύσκολο να βρεις την Αθήνα τώρα.\nΗ Αθήνα κάποτε άρχιζε και τέλειωνε στην οδό Σταδίου.\nΕίναι πάντα καινούργιο ό,τι δεν παλιώνει μέσα μας».\nHedda Gabler του Henrik Ibsen. Σκηνή από τις πρόβες σε σκηνοθεσία Άντζελας Μπρόυσκου, με την Παρθενόπη Μπουζούρη στον ομώνυμο ρόλο και τον Ανδρέα Κωνσταντίνου στον ρόλο του Γιέργκεν Τέσμαν.\nΈτος 2018. Η ώρα της Άντζελας Μπρούσκου με την Hedda Gabler\nΤην Hedda Gabler του Henrik Ibsen (1890), κορυφαίου του κριτικού κοινωνικού ρεαλισμού, επέλεξε η Άντζελα Μπρούσκου για να παρουσιάσει στο χώρο του ιστορικού ξενοδοχείου «Μπάγκειον», από τις 10 Φεβρουαρίου. Εκεί, θα γίνει ο δραματικός τόπος για να «στηθεί» η ιστορία της Hedda φέρνοντας στο σκηνικό φως το παγκόσμιο και διαχρονικό ζήτημα της γυναίκας και της θέσης της, σε μια κοινωνία «χτισμένη» από άνδρες.\n«Απεικονίζοντας την παθολογία, μιας απογοητευμένης γυναίκας, ο Ibsen με την Hedda Gabler καταθέτει την πιο ισχυρή διαμαρτυρία απέναντι σε μια διεφθαρμένη κοινωνία, αποφασισμένη να θυσιάσει χάριν των δικών της συμφερόντων, την ελευθερία και την ατομική έκφραση των πιο χαρισματικών μελών της. Σήμερα η Hedda Gabler διαγράφει μέσα από τους αιώνες την επιτέλεση του φύλου της. Τα πάντα είναι προσποίηση».\nΤα παραπάνω γράφει μεταξύ άλλων η σκηνοθέτις Άντζελα Μπρούσκου παρουσιάζοντας την εμβληματική ηρωίδα του διάσημου Νορβηγού συγγραφέα.\nΗ Κωνσταντίνα Αγγελοπούλου και ο Θάνος Παπακωνσταντίνου, με την Παρθενόπη Μπουζούρη σε σκηνή από τις πρόβες, σε σκηνοθεσία Άντζελας Μπρόυσκου, για την Hedda Gabler του Νορβηγού συγγραφέα Henrik Ibsen.\nΕκτέλεση παραγωγής: Ευάγγελος Κώνστας – Constantly Productionsούχης.\nΣταθμός μετρό «Ομόνοια».\nΠαραστάσεις: από 10 Φεβρουαρίου έως 25 Μαρτίου. Κάθε Πέμπτη, Παρασκευή και Σάββατο στις 9 μ.μ. και κάθε Κυριακή στις 7.30 μ.μ.\nΣτο Viva.gr και στο τηλέφωνο 11876. Επίσης στα Seven Spots (σε 72 καταστήματα), Reload Stores, Media Markt και στο mediamarkt.gr, στα Βιβλιοπωλεία Ευριπίδης (Χαλάνδρι και Κηφισιά), στην Τεχνόπολη Δήμου Αθηναίων, στο κατάστημα Yoleni’s (Σόλωνος, Κολωνάκι).


Ηρωικό παρελθόν, ευρωπαϊκό μέλλον | Η ΚΑΘΗΜΕΡΙΝΗ\nΚΟΙΝΩΝΙΑ ΕΡΕΥΝΑ ΚΕΦΙΜ\nΑπεικόνιση του στρατοπέδου του Καραϊσκάκη στο Φάληρο (1855), του Θεόδωρου Βρυζάκη (Εθνική Πινακοθήκη).\nΚοινή αντίληψη πάντως είναι ότι η Επανάσταση του ’21 είχε εθνικό χαρακτήρα με φιλελεύθερα, κοινωνικά και θρησκευτικά χαρακτηριστικά, ενώ το ΚΕΦίΜ παρατηρεί (μικρή) αύξηση των θετικών απόψεων για τους φιλελεύθερους διανοούμενους και πολιτικούς, όπως τους Κοραή, Μαυροκορδάτο και Πολυζωίδη.\nΤα Δερβενάκια και η Τρίπολη που βρίσκονται στην κορυφή των πιο σημαντικών γεγονότων δεν προκαλούν εντύπωση στους αναλυτές της έρευνας και επιβεβαιώνουν την πρωτοκαθεδρία του Θεόδωρου Κολοκοτρώνη στους πρωταγωνιστές της Επανάστασης. Χαμηλά στη λίστα είναι η πολιτική και διπλωματική δραστηριότητα, ενώ απουσιάζουν τελείως αναφορές στη δράση του ελληνικού στόλου με εξαίρεση την πυρπόληση της τουρκικής ναυαρχίδας από τον Κανάρη.\nΤα παραπάνω επιβεβαιώνουν ότι η Επανάσταση παραμένει για τους πολλούς ένα στρατιωτικό γεγονός. Η θέση αυτή ενισχύεται από το 61,3% των ερωτηθέντων που θεωρεί ότι οι στρατιωτικές νίκες των επαναστατών έπαιξαν τον σπουδαιότερο ρόλο στην επιτυχία του αγώνα. Αξιοσημείωτο όμως είναι ότι το 35,2% θεωρεί ότι η επέμβαση των Μεγάλων Δυνάμεων ήταν απαραίτητη.\nΕνδιαφέρον στοιχείο αποτελεί το γεγονός ότι ενώ οι γνωστοί μύθοι της Επανάστασης συντηρούνται, γίνονται παραδεκτά γεγονότα για τα οποία η συλλογική συνείδηση ήταν σε «άρνηση» για πολλά χρόνια. Ετσι στην ερώτηση για τη σφαγή άμαχων Τούρκων και Εβραίων μετά την άλωση της Τριπολιτσάς, το 46,7% απαντά ότι συνέβη στην πραγματικότητα, ενώ το 26,1% θεωρεί ότι πρόκειται περί μύθου.\nΠάντως, οι περισσότεροι Ελληνες (39,3%) δηλώνουν ότι η νεότερη Ελλάδα ικανοποίησε τις προσδοκίες των επαναστατών. Αμφίθυμο παραμένει ένα 28,3%, ενώ το 30,1% απάντησε αρνητικά.\nΣχετικά με τα επιτεύγματα της Ελλάδας στην πορεία των 200 ετών έχει ενδιαφέρον ότι από όσους απαντούν (ένας στους πέντε δεν μπόρεσε να απαντήσει) σχεδόν το 50% αναφέρεται στον προσανατολισμό της χώρας προς τη Δύση, τον θεσμικό εκσυγχρονισμό, τη δημοκρατική και φιλελεύθερη παράδοση, την παιδεία κτλ. Το 43,1% επιλέγει στιγμές ηρωισμού, εθνικής ανάτασης, εδαφικής επέκτασης και αντίστασης στον αυταρχισμό.\nΟι σχολικές γνώσεις και η ιστορική μελέτη\nΚανένας από τους αναλυτές της έρευνας του ΚΕΦίΜ δεν φάνηκε να εκπλήσσεται από τα αποτελέσματα της δεύτερης πανελλαδικής δημοσκόπησης, αν και ο καθένας είδε από την πλευρά του το ποτήρι μισογεμάτο ή μισοάδειο.\nΚοινή αντίληψη είναι ότι οι περισσότεροι από τους ερωτηθέντες «χτίζουν» την εικόνα που έχουν για την Επανάσταση από τις σχολικές τους γνώσεις, ενώ ένα μικρό ποσοστό πιο εύπορων και μορφωμένων παρακολουθεί τις εξελίξεις στην ιστορική έρευνα και διαμορφώνει νέες απόψεις, κάτι που μάλλον θα πρέπει να αποτελέσει νέα εστία προβληματισμού και διερεύνησης.\n«Είναι φανερή η διαίρεση που κάνει ο κόσμος ανάμεσα στους στρατιωτικούς και τους πολιτικούς της Επανάστασης, μη γνωρίζοντας ότι ο Κολοκοτρώνης που αγαπήθηκε ως στρατιωτικός είχε αργότερα πολιτική δράση, ενώ ο Μαυροκορδάτος ήταν από αυτούς που πολέμησαν στο Μεσολόγγι», επισήμανε η καθηγήτρια Ιστορίας του Νέου Ελληνισμού στο ΕΚΠΑ Μαρία Ευθυμίου. Σημείωσε γενικότερα ότι η κοινωνία φαίνεται να είναι σε ένα μεταβατικό στάδιο και πιο «σκεπτόμενη», αν και ορισμένες αντιλήψεις, όπως ο φιλορωσισμός, είναι ευρύτατα εδραιωμένες. «Χαίρομαι όμως που ένα ποσοστό θεωρεί ότι η Επανάσταση δικαιώθηκε, είναι σπουδαίο για το μέλλον μας να υπάρχει η αίσθηση ότι δεν είμαστε ένα αποτυχημένο κράτος», συμπλήρωσε.\nΩς «ώριμη αποτίμηση» χαρακτηρίζει ο καθηγητής Πολιτικής Επιστήμης στο Πανεπιστήμιο της Οξφόρδης Στάθης Καλύβας τα αποτελέσματα της έρευνας. Σημειώνει ότι παρά ορισμένες διαχρονικές στρεβλώσεις που παρατηρούνται, «δεν είδα την αντίληψη για το 1821 να στοιχειώνεται συστηματικά από μύθους και να κυριαρχείται από ακραίες ανακρίβειες» και τονίζει ότι η προσπάθεια που έγινε παλαιότερα να ερμηνευθεί η Επανάσταση «ως κοινωνική ή ακόμα και ταξική» χάθηκε χωρίς να αφήσει αξιόλογο αποτύπωμα.\nΓια τον ομότιμο καθηγητή Συνταγματικού Δικαίου του ΕΚΠΑ, Νίκο Αλιβιζάτο, τα ευρήματα επιβεβαιώνουν την πεποίθηση ότι ως λαός «τρέφουμε μια βαθύτατα συγκινησιακή σχέση με την ιστορία μας, την οποία έχουμε την τάση να βλέπουμε αποκομμένη από τις γενικότερες εξελίξεις της συγκεκριμένης εποχής, παγκόσμιες και ευρωπαϊκές». Εκπληξη όμως νιώθει, ως συνταγματολόγος, για την άγνοια των ερωτηθέντων (50%) σχετικά με τις τρεις Εθνοσυνελεύσεις και τα Συντάγματα που κατάρτισαν. «Αλλη μια ένδειξη για το πόσο χαμηλή εκτίμηση απολαμβάνει, έως τις μέρες μας, η μακρά κοινοβουλευτική μας παράδοση», σημειώνει ο ίδιος.\nΤην επιβεβαίωση των αποτελεσμάτων της πρώτης έρευνας υπογράμμισε ο καθηγητής Φιλοσοφίας του ΕΚΠΑ και διευθυντής ερευνών στο ΚΕΦίΜ, Αριστείδης Χατζής, επισημαίνοντας την παρακάτω διαφορά: «Πρόκειται για την αξιοσημείωτη αύξηση του ποσοστού των απαντησάντων που διακρίνουν τα φιλελεύθερα χαρακτηριστικά της Επανάστασης καθώς και τον σημαντικό ρόλο των προσώπων που συμβολίζουν τη φιλελεύθερη και δημοκρατική διάστασή της».\nΕκπληξη για τους αναλυτές ήταν η θετική αξιολόγηση των περισσότερων στον ρόλο που έπαιξαν τα δύο εξωτερικά δάνεια στην έκβαση της Επανάστασης, καθώς είχαν δαιμονοποιηθεί στη συλλογική συνείδηση. Το 38,2% τα αξιολογεί θετικά, ενώ το 32,8% αρνητικά. Το 13% θεωρεί ότι είχαν θετικές και αρνητικές συνέπειες, ενώ το 16% απέφυγε να πάρει θέση. Ενδιαφέρον είναι ότι τα αξιολόγησαν θετικά οι ηλικίες 35-44, οι άνω των 65 ετών και όσοι έχουν μεσαία και υψηλά εισοδήματα, ενώ πιο αρνητικά η ηλικιακή ομάδα 55-64 ετών και όσοι έχουν χαμηλό εισόδημα. Ιδεολογικά, θετικά τα έκριναν οι περισσότεροι ψηφοφόροι της Ν.Δ., αρνητικά του ΣΥΡΙΖΑ και του ΚΚΕ, ενώ μοιρασμένοι ήταν όσοι ψήφισαν ΚΙΝΑΛ.\nΟι σταρ διατηρούν τον… τίτλο τους, το κρυφό σχολειό «αντέχει»\nΣτη δεύτερη δημοσκόπηση του ΚΕΦίΜ κάποια ερωτήματα επαναλαμβάνονται. Σχεδόν όλες οι απαντήσεις επιβεβαιώνουν τα ευρήματα της πρώτης δημοσκόπησης. Στο ερώτημα τι είδους επανάσταση ήταν η ελληνική, το 91,6% απαντάει εθνική, ποσοστό ελάχιστα αυξημένο σε σχέση με το αρχικό 90,4%. Οι διαφοροποιήσεις ανάλογα με την ηλικία, τη μόρφωση, το φύλο, το εισόδημα είναι μικρές αλλά γίνονται μεγαλύτερες ανάλογα με τον ιδεολογικό αυτοπροσδιορισμό και την εκλογική συμπεριφορά. Ενώ οι συντηρητικοί (96,8%), οι φιλελεύθεροι (94,7%), οι ψηφοφόροι της Ν.Δ. (94,9%) και του ΚΙΝΑΛ (94,8%) αναγνωρίζουν ξεκάθαρα τον εθνικό χαρακτήρα της Επανάστασης, δεν ισχύει το ίδιο με τους κομμουνιστές (76%) και τους ψηφοφόρους του ΚΚΕ (69,9%).\nΟι δύο δημοσκοπήσεις συμφωνούν επίσης ως προς τους πρωταγωνιστές του Αγώνα. Απόλυτος σταρ στο πάνθεον των ηρώων παραμένει ο Θεόδωρος Κολοκοτρώνης (89,6%) και ακολουθούν ο Γεώργιος Καραϊσκάκης (59,7%) και η Μπουμπουλίνα (29,7%). Και οι τρεις όμως σημειώνουν μικρή πτώση. Τα αντίστοιχα ποσοστά της πρώτης δημοσκόπησης ήταν 92,7%, 63,1%, 32,4%. Στα ενδιαφέρονται ευρήματα είναι η εμφάνιση του Αδαμάντιου Κοραή στη λίστα των απαντήσεων. Και στον ρόλο που έπαιξαν οι Μεγάλες Δυνάμεις οι απαντήσεις δεν έχουν μεγάλες διαφορές. Η συμβολή της Ρωσίας κρίνεται ως σημαντικότερη, έχουν αυξηθεί όμως τα ποσοστά της Μεγάλης Βρετανίας και κυρίως της Γαλλίας. Οι απαντήσεις για το κρυφό σχολειό και την Αγία Λαύρα επιβεβαιώνουν πλήρως την προηγούμενη δημοσκόπηση. Ποσοστό 71,1% (70,71% το 2019) πιστεύει ότι υπήρξε κρυφό σχολείο, ενώ για το αν η Αγία Λαύρα ήταν ο τόπος έναρξης της Επανάστασης οι απόψεις εξακολουθούν να είναι μοιρασμένες.